AJAVAATLEJAD Amir Tsarfati & Jonathan Hessen
Shalom ja tere tulemast saatesse Ajavaatlejad!
Minuga ühineb Galileast mu sõber ja vend Kristuses Amir Tsarfati.
Kuidas läheb? - Väga hästi, aitäh.
Suurepärane. Kas alustame kohe palvega?
Seejärel vaatame,
mida Issand on andnud tänases saates jagada.
Aitäh, Isa, et oled alfa ja oomega, alef ja tav, algus ja lõpp.
Oled loonud selle maailma ja meid kõiki iseenda jaoks.
On eesõigus tunda Sind isiklikult ja kutsuda Sind Isaks.
Lase tänasel saatel anda julgustust ja lootust inimestele,
keda maailma sündmused ja ümbritsev kurjus masendavad.
Isa, lase meil hoida pilk Sinu Sõnal.
Su Sõna on tõde. Pühitse meid oma tões.
Palume seda Jeesuse nimel, aamen. - Aamen ja aamen.
Alustame piiblitekstiga.
Seekord on see Psalm 1, üks mu lemmikpsalmidest.
Alustan heebrea keeles. Loe sina seejärel inglise keeles.
See kõlab nii:
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest
ja kes uurib ta Seadust ööd ja päevad.
Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda.
Aga nõnda ei ole õelad; vaid nad on nagu aganad, mida tuul laiali ajab.
Sellepärast ei jää õelad püsima kohtus ega patused õigete koguduses.
Sest Issand tunneb õigete teed; aga õelate tee läheb hukka."
Loen inglise keeles.
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Jehoova käsuõpetusest
ja kes uurib ta käsuõpetust ööd ja päevad!
Siis ta on otsekui puu, mis on istutatud veeojade äärde,
mis oma vilja annab omal ajal ja mille lehed ei närtsi;
ja kõik, mis ta teeb, läheb korda!
Aga nõnda ei ole õelad;
vaid nad on nagu aganad, mis tuul laiali ajab!
Sellepärast ei jää õelad püsima kohtus
ega patused õigete koguduses!
Sest Jehoova tunneb õigete teed; aga õelate tee läheb hukka!"
Aamen ja aamen. Olen pidanud alati eriliseks
Psalmi vaatevinklit selle kohta, et inimene on istutatud
veeojade äärde.
Heebrea keeles jätkub see nii:
"Tema vili antakse tema ajal."
Siin on ajastus. Ja ka tema lehed ei närtsi.
See viitab Jumala Sõna järgimise ilule,
elamisele Sõnas päeval ja ööl,
ja selle nägemisele, et Issandat kartev õige inimene
annab vaimust vilja talle määratud ajal.
See meenutab kaht kirjakohta.
Esimene on Jeremija 17:7.
"Aga õnnistatud on mees, kes loodab Issanda peale,
kelle lootuseks on Issand.
Tema on otsekui vee äärde istutatud puu,
mis ajab oma juuri oja kaldal ega karda, kui palavus tuleb,
vaid ta lehed on haljad;
ja põua-aastal ta ei muretse ega lakka vilja kandmast."
Ka siin kirjeldatakse õiget, kes on istutatud vee äärde.
Tahan ka meenutada,
et Psalmis 92, mis on ainus hingamispäevaks kirjutatud psalm,
näeme, kuidas ülekohtused
võivad teatud aja head välja näha.
Mõnda aega võib näida, et nad on edukad.
Aga Piibel ütleb, et nii ongi ajutiselt,
kuid igavesest igaviku perspektiivist
lähevad nad siiski hukka.
Näeme enda ümber, kuidas paljudel halbadel inimestel läheb hästi.
Paljud halvad inimesed on elus edukad.
Küsime, kuidas too halb inimene saab edukas olla,
aga õigel ei paista midagi õnnestuvat.
Pea meeles, et Psalm 1 järgi teab Issand õigete tegusid.
Teisisõnu, meie ehk ei näe ega näe ka maailm,
aga Jumal näeb kõike.
Ja ülekohtune ei suuda iialgi kohtupäeva üle elada.
Ta on nagu agan, mille tuul minema pühib.
Ta kaob, sest tal pole mingit sidet.
Puu on aga istutatud sügava vee, Jumala Sõna äärde.
Ülekohtusel seda pole ja seepärast ei jää ta kohtupäeval püsima.
See on kaunis.
Kiitus Jumalale! Võin rääkida oma kogemusest
TV7 teenistuses siin Jeruusalemmas juba 13. aastat.
Teed kõvasti tööd, et iga päev uudiseid toota
ja taustal paljude allikatega sidet pidada.
Arendame paljusid tõeliselt erilisi saateid.
Mõistame oma töö tähtsust.
Kanname praktikas head vilja.
Palvetame igal hommikul.
Pühitseme toodangu Jumalale,
et saated õnnistaksid kuningriiki ja vendi-õdesid kogu maailmas.
Näib vähemalt, et saabuvad ressursid--
Tegutseme täiesti annetuste põhiselt nagu teiegi.
Vahendeist piisab vaevu-vaevu meie vajaduste täitmiseks.
Mõnda aega see häiris mind.
Tundus: "Teeme kõvasti tööd.
Issand, miks sa ei õnnista kõike, mida teeme,
mõõtmatult, nagu räägib psalm 23?"
Ja Issand õpetas mulle, et tähtis on Tema ajastus
ning et Ta valmistab meid
edasi liikuma, kasvama ja tõusma reaalsustesse,
mille jaoks teame Teda meid ette valmistavat.
See on kindlasti julgustuseks paljudele vaatajatele,
kes nõuavad: "Issand, miks sa ei anna seda, mida vajan?
See on praegusel hetkel ülioluline."
Me ei mõista alati tervikpilti.
Meie palve täitmine koheselt pole alati see,
mida Issand meile õpetada tahab.
Vahel on õppetunnid väljakutseks,
kuid Jumal on hea ja peame usaldama Teda,
et Ta aitab meil teha kõike.
Ta on imeline Isa, nagu ütlesid.
See, et võime kutsuda Teda Isaks, teeb tõeliselt alandlikuks.
See on tõsi. Need poolteist aastat, kui olen TV7 tundnud,
ja oleme koos töötanud, olen näinud teie arenemist,
kasvamist ja laienemist.
Tulgu vahendeid külluslikult või täpselt vajaduste jagu,
ei hoia see teid vilja kandmast.
Teie lehestik on haljas ega närbu.
See ongi õnnistus.
Kui teenistustel on raske, paluvad nad pidevalt raha
ja saadavad kirju: "Osta seda, osta teist."
On selge, et rõhuasetus pole seal, kus oli nende algne missioon.
Aga kui teed ainult seda, milleks sind on kutsutud,
ja jätad kõik muu Jumalale, teeb Tema oma osa.
Aamen, aamen.
Rääkisime varem Sakarja raamatust.
Kas ütlesin nime õigesti?
Sakarja 9. peatükk.
Lugesime varem see nädal--
See on pikk peatükk, kuid tahan kõigile meenutada,
et see on üks tähtsamaid messiaanlikke prohveteeringuid.
Räägin Sakarja 9:9st.
Võin kogu peatüki lugeda.
Pidage meeles, et prohveteeringul on kaks täitumist.
Osa sellest viitab prohvetite ajale,
ja suur osa viitab messiaanlikule ajastule,
kui see pidi täituma Jeesuse tuleku ajal.
See käib ka antud peatüki kohta,
täpselt nagu Jesaja prohveteeringute, mh neitsist sündimise kohta.
Loeme Sakarja 9. peatükist.
"Ennustus: Issanda sõna on Hadrakimaal
ja tema hingamispaik on Damaskus,
sest Issand hoiab oma silma inimeste peal nagu kõigil Iisraeli suguharudel,
ka Hamatil, mis on Damaskuse piiril,
ka Tüürosel ja Siidonil, kuigi need on väga targad.
Tüüros on ehitanud enese kindluseks,
ta on kuhjanud kokku hõbedat nagu põrmu ja kulda nagu tänavapori.
Vaata, Issand teeb ta vaeseks, paiskab ta müüri merre
ja laseb tal tules hävida.
Askelon näeb seda ja kardab, ka Assa, ja väriseb väga;
samuti Ekron, sest ta lootus muutub häbiks.
Assast hukkub kuningas ja Askelonis ei elata enam.
Asdodis hakkavad elama võõrad ja ma kaotan vilistite kõrkuse.
Ma kõrvaldan ta suust vere ja ta hammaste vahelt jäledused:
temastki jääb jääk meie Jumalale,
temastki saab nagu üks Juuda pealik,
ja Ekron on võrreldav jebuuslastega.
Ma löön leeri üles oma koja kaitseks, minejate ja tulijate pärast,
et rõhuja ei tuleks enam neile kallale,
sest nüüd ma olen seda näinud oma silmaga."
See on teostunud. Nüüd tuleb aga see:
"Ole väga rõõmus, Siioni tütar, hõiska, Jeruusalemma tütar!
Vaata, sulle tuleb sinu kuningas, õiglane ja aitaja.
Tema on alandlik ja sõidab eesli seljas, emaeesli sälu seljas.
Mina hävitan..."
Võime peatuda siin, kui tahad. - Nagu soovid. Jätka.
On tähtis peatuda selle juures, mida äsja lugesime.
Sajandeid enne Jeesuse saabumist Jeruusalemma
triumfeeriva paraadiga palmipuudepühal.
Sadu aastaid varem kirjeldas prohvet Sakarja,
kes Ta on ja kuidas Ta tuleb.
Sina ja mina teame, et juudid ei oodanud rabinistlikes tekstides
Messia saabumist eesli seljas. See on kindel.
Nad tahavad, et Ta tuleks Kuningana hobuse seljas ratsutades.
See juhtub teise tulemise ajal.
Kui Jeesus käskis jüngritel eesel leida
ja Ta sellega Jeruusalemma ratsutas,
ei saabunud Ta Kuningana mõõka kandes.
Ta saabus alandliku inimesena, kes tõi päästet ja lunastust.
Ta isegi peatus ja nuttis Jeruusalemma pärast.
Ta nägi rahva religioosset pimedust.
Nad arvasid, et neid võib päästa religioon.
Ta ütleb: "Jeruusalemm,
kui sa vaid oleksid teadnud oma soosinguaega,
kuid sa ei teadnud."
Ta räägib, mis Jeruusalemmast saab. Ta on ka prohvet.
Võime seda selgelt näha. See pole ainus kord,
kui Vana Testamendi prohvet ennustab Jeesuse tulekut.
Nad ennustavad Jeesuse sündi, sünnikohta ja selle viisi,
kus Ta üles kasvatatakse, 3-aastast avalikku teenimistööd
kuni selle haripunktini, kui Ta saabus Jeruusalemma,
Tema ristisurma ja ülestõusmist.
Kõike seda prohveteeriti ette sadade aastate tagant.
Räägin seda, sest paljud Iisraelis arvavad,
et kristlus on 1. sajandil tekkinud usund.
Kristlus ei ole usund.
Keegi pole kunagi sündinud kristlaseks.
Kristlaseks ei saa sündida.
Ükski inimene maa peal pole kristlaseks sündinud.
Kui tahad kristlaseks saada, pead uuesti sündima.
Esimene sünd ei tähenda midagi usu või pääste seisukohast.
Oluline on teine sünd.
Seepärast ütles Jeesus Johannese 3:3
Nikodeemusele just seda.
"Oled õpetaja Iisraelis ja ei tea neid asju!"
Lugesime äsja Sakarja 9:9 imelist messiaanlikku tõotust.
See on meile Iisraelis. Pean tähtsaks rääkida meie rahvale,
et see pole mingi uus religioon,
vaid usk Jumalasse ja Jumala Sõnasse.
Aamen. Loeme Johannese 3:3,
et Nikodeemus inimestele meelde tuleks.
Käisin nädalavahetusel Beit Jamalis.
See on koht, kus--
See on kaunis. Seal on klooster.
See on koht, kuhu on maetud üks Gamalieli õpilastest.
Õpilane oli samast klassist Nikodeemuse õpilastega.
Õpilane hakkas uskuma Jeesust.
Öeldi, kui ma ei eksi-- Tunned seda ajalugu minust paremini.
Ta oli esimene Kristuse sarnane märter,
kes tapeti, sest uskus Jeesusesse.
Täpselt. Räägime Stefanosest.
Absoluutselt. Kui tahad, loen Piiblist Johannese 3. peatükist.
"Aga variseride hulgas oli inimene nimega Nikodeemos,
üks juutide ülemaid. Ta tuli ühel ööl Jeesuse juurde ja ütles talle:
'Rabi, me teame, et sa oled Jumala juurest tulnud Õpetaja,
sest keegi ei suudaks teha neid tunnustähti, mida sina teed,
kui temaga ei oleks Jumal.
Jeesus vastas talle: 'Tõesti, tõesti, ma ütlen sulle,
kes ei sünni ülalt, ei või näha Jumala riiki.'
Nikodeemos ütles talle: 'Kuidas saab inimene sündida, kui ta on vana?
Ega ta saa ju minna tagasi oma ema üska ja teist korda sündida?
Jeesus vastas: 'Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki.
Lihast sündinu on liha, ja Vaimust sündinu on vaim.
Ära imesta, et ma sulle ütlen: Te peate sündima ülalt!
Tuul puhub, kuhu ta tahab, ja sa kuuled ta häält,
kuid ei tea, kust ta tuleb ja kuhu läheb.
Niisamuti on kõigiga, kes on sündinud Vaimust.'"
On tähtis mõista,
et üksnes veest sündimisest
ehk esimesest sünnist ei piisa. Kõik on veest sündinud.
Kuningriiki pääseb vaid veest ja Vaimust sündides.
Kuidas saame Vaimust sündida?
Millal Vaim läkitati?
Seejärel, kui Kristus oli juba meie pattude eest maksnud,
surnud meie pattude eest, lõpetanud töö ja taevasse tõusnud.
Ta lubas läkitada Trööstija.
Ta tegi selgeks, et see pole Tema, vaid keegi teine,
kes tunnistab Jeesusest.
Ükski vaim, mis ei tunnista Jeesust Messiana, Jumala Pojana,
lihaks saanud Jumalana, pole Püha Vaim.
Kui Vaim tunnistab sellest,
muidugi siis, kui sind on pitserdatud--
Piibel räägib Vaimu pitserist.
Kreekakeelne sõna 'pitser' tähendab käsiraha.
Kui sinus on Püha Vaim, oled päästetud.
Sinu igaviku eest on juba käsiraha makstud.
See on imeline. Seegi on üks neid asju,
mida kellelgi sündides pole.
On tähtis seda öelda, sest nagu ütlesin,
võib sündida juudiks, katoliiklaseks, õigeusklikuks,
hinduks, budistiks,
kuid kristlaseks ei saa sündida.
Sellist asja pole olemas. See pole Piibli järgi loogiline,
sest kristlaseks saamiseks tuleb uuesti sündida.
See on suurepärane tekst.
Ei tohi unustada sedagi, millega tuleb minu meelest arvestada.
Nikodeemus oli variser. Teame, mida Jeesus nende kohta ütles.
Mäletame, kui valvsalt ja sõjakalt olid nad kõige vastu,
mis võis tuua valgust, küünalt,
mis pimeduse toast ehk meie ihust välja ajaks.
Ometi andis vähemalt osa Nikodeemuse õpilastest
oma südame Jeesusele.
Nad tahtsid rääkida kõigile, kes ja milline Ta on.
Minu meelest on seda imeline näha.
Peame meeles pidama, et on ükskõik, kes nad on.
Olgu nad need, keda klassifitseerime vaenlasteks,
või keda peaksime Jumala Sõna
ja Jumala koletuteks vastasteks.
Peame siiski nende eest palvetama, neid toetama
ja peegeldama neile Kristust,
et nad saaksid julgustust ja mõistaksid,
et oleme need, kes oleme,
kuid lõpuks eemaldab Kristuse peegeldus meis
Püha Vaimu töö ja juhtimise kaudu
katte silmade eest.
See peaks meid tegutsema ajendama
ja muutma Jumala Sõna tegudeks.
Piibel nimetab meid Kristuse saadikuteks.
Kui inimesed meid vaatavad, peaksid nad nägema Teda.
Täpselt nagu suursaadik.
Kui astud saatkonda, astud sellesse riiki.
Saadikud on mingi teise instantsi kõndivad esindajad.
Meie oleme Kristuse suursaadikud.
Me anume inimesi, et nad laseksid end lepitada.
Aga kuulume Temale. Oleme taeva kodanikud.
Oleme siin teatud eesmärgi ja aja pärast.
On võimas teada, et meil on suurem kodakondsus.
Aga see on ka suur vastutus,
sest kõik, mida ütleme ja teeme,
peab esindama Teda või oleme viletsad saadikud.
Saateaega on järgi veel umbes neli minutit ja 20 sekundit.
Tahtsin küsida, kuhu peaksime tähelepanu pöörama,
nüüd kui 2021. a on selja taga
ja vaatame ette 2022. aasta poole.
Millele peaksime keskenduma
ja mida peaksime jälgima maailma mastaabis,
näiteks prohveteeringute täitumise suhtes
või selle protsessi suhtes,
kus maailm hetkel viibib lõpuaegade perspektiivist?
Minu meelest on suurim probleem eksitamine.
Eksitamist on netis.
Eksitamist on kõikjal.
Kui Talt küsiti lõpuaja märkide kohta, vastas Jeesus esimese asjana:
"Vaadake, et keegi teid ei eksitaks." Pettust on kõikjal.
Inimesed veedavad rohkem aega YouTube'is kui Piiblit lugedes.
Nad arvavad, et tunnevad Piiblit, kui vaatavad YouTube'i.
Probleemiks on nö piibellik kirjaoskamatus.
See vaevab kogudust ja kogu maailma.
Seepärast on nii kerge inimesi eksitada ja manipuleerida.
Oleme sisenemas väga raskesse ajastusse.
Olukord Lähis-Idas muutub iga sekundiga pingelisemaks.
Maailmas on juhtimiskriis.
Tead, et antikristus tõuseb pärast kohutavat sõda,
mis toimub meie regioonis.
Ometi peame meeles pidama,
et ainus, millest võime kinni hoida,
on üksnes Jumala Sõna tarkus. Ja kui sa pole...
Puu, mis on istutatud ja mille lehed on alati värsked,
Vesi sümboliseerib Jumala Sõna ja Vaimu
ning tõe Sõna kõikide valede vastu,
Kaitsjat segaduse ja masenduse vastu.
Tahan inimesi julgustada.
Jah, tuleb asjadega kursis olla ja vaadata selliseid saateid.
Aga tuleb ka mõista, et on palju eksitamist,
libauudiseid ja fabritseeritud videoid.
Kui Piiblit ei tunta, ega mõisteta,
kui tähtis on kuulata usaldusväärseid allikaid,
ollakse kergesti eksitatavad.
See on väga kurb. Tahan julgustada kõiki
kasutama oma aega targalt.
Piibel ütleb, et aeg on kuri
ja peame kasutama oma päevi selleks, mis on kasulik,
mitte raiskama neid tühisustele, mis ei too au Jumalale.
Uuesti: "Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest
ja kes uurib ta Seadust ööd ja päevad."
Aamen ja aamen ja aamen.
Palvetame lõpetuseks.
Aega on umbes 40 sekundit.
Kas võiksid ka õnnistada meie vaatajaid
ja meid uuel aastal,
et Issand võiks kõige kese olla.
Isa, täname, et saime hiljuti Messia sündi tähistada.
Päeva suhtes pole garantiid, kuid alati on hea meeles pidada,
et Ta sai inimeseks, et kanda meie patte,
et võiksime Sinu ees õiged olla.
Isa, palume Su õnnistust uuele aastale.
Palvetan TV7 ja kõigi vaatajate eest kogu maailmas.
Palvetan, et see koht võiks tulevikuski olla majakaks,
kust lähtub tõepäraseid ja erapooletuid uudiseid,
mis on sensatsioonihimuta, ustavad Sõnale ja faktidele.
Täname Sind imelise uue aasta eest!
Jeesuse nimel, aamen.
Aamen. Aitäh, Amir.
Õnnistatud uut aastat!
Soovin ka vaatajaile õnnistatud uut aastat!
Kohtume peagi taas saates Ajavaatlejad!
Shalom!
Tõlge: Monika Jaaguri